钦定古今图书集成/理学汇编/经籍典/第105卷 > 晋郭璞洞林 > 《豫之睽》
## 钦定古今图书集成/理学汇编/经籍典/第105卷 > 晋郭璞洞林 > 《豫之睽》

摄提之岁，晋王将即祚，太岁在寅，为“摄提格。”余自《通
占》，国家征瑞之事得豫☳。之《睽☲☱》。按《卦》论之曰：
“会稽郡当出钟，以告成功。”王者功成作乐。会稽，晋王
初所封国，又会稽山灵祥之所兴也。神出于家井者，
子爻并知，此实王者受命之事也。上有铭勒，坤为文
章，与天子爻并，故知晋王受命之事。准此，应在民间
井池中得之。钟出于民家井中者，以象晋王出家而
王也。金以水为子，子相扶而生，此即家之祥征事也。
《由应》所谓“先王作乐崇德，殷荐之上帝”，言王者祭天
以告成功，亦安乐无复事也。其后岁在执徐，会稽郡
剡县陈青井中得一钟，长七寸四分，口径四寸半，器
虽小，形制甚精，上有古文奇书十八字，时人莫之能
识。盖王者践祚，必有荐符塞天下之心，与神物契合，
然后可受命。观铎启号于晋陵，钟造成于会稽，端不
失类，皆出以方。天人合际，不可不察也。

愚按：前一则《洞林》下卷之首，后一则《洞林下卷》之终，皆取其事体之重者载之，以见卜筮之有关于

国家也如此